CELEX: 31997R0408
Language: sk
Date: 1997-02-24 00:00:00
Title: Nariadenie Rady (ES) č. 408/97 z 24. februára 1997 o uzatvorení Dohody o spolupráci v odvetví morského rybolovu medzi Európskym spoločenstvom a Mauritánskou islamskou republikou a o jej vykonávaní

Dôležité právne oznámenie

|

31997R0408

Úradný vestník L 062 , 04/03/1997 S. 0001 - 0003

		Nariadenie Rady (ES) č. 408/97z 24. februára 1997o uzatvorení Dohody o spolupráci v odvetví morského rybolovu medzi Európskym spoločenstvom a Mauritánskou islamskou republikou a o jej vykonávaníRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 43 v spojení s článkom 228 ods. 2 a prvým pododsekom článku 228 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže 20. júna 1996 spoločenstvo a Mauritánska islamská republika parafovali Dohodu o spolupráci v odvetví morského rybolovu, ktorá stanovuje možnosti na rybolov pre rybárov spoločenstva vo vodách, ktoré patria pod zvrchovanosť alebo súdnu právomoc Mauritánie;keďže je v záujme spoločenstva túto dohodu schváliť;keďže s cieľom ich účinne riadiť, možnosti rybolovu, ktoré sú k dispozícii spoločenstvu v rybolovnej zóne Mauritánie musia byť rozdelené medzi členské štáty;keďže rybárske činnosti, na ktoré sa vzťahuje toto nariadenie, podliehajú kontrolám uvedeným v nariadení Rady (EHS) č. 2847/93 z 12. októbra 1993, ktorým sa zavádza kontrolný systém uplatniteľný na spoločnú politiku rybolovu [2];keďže, s cieľom zabezpečiť vykonávanie predmetnej dohody je potrebné, aby členské štáty zabezpečili, že majitelia lodí dodržiavajú všetky svoje povinnosti a poskytujú Komisii všetky príslušné informácie;keďže v súlade s nariadením (ES) č. 3317/94 [3] a s dojednaniami odsúhlasenými v rámci vyššie uvedenej dohody vlajkový členský štát a Komisia musia zabezpečiť, aby žiadosti o rybolovné licencie boli v súlade s týmito dojednaniami a s uplatniteľnými pravidlami spoločenstva,PRIJALA TOTO NARIADENIE:Článok 1Dohoda o spolupráci v odvetví morského rybolovu medzi Európskym spoločenstvom a Mauritánskou islamskou republikou, ďalej len "dohoda", sa týmto v mene spoločenstva schvaľuje.Znenie dohody je priložené k tomuto nariadeniu [4].Článok 2Možnosti rybolovu vyplývajúce z predbežného uplatňovania dohody musia byť rozdelené podľa tabuľky v prílohe k tomuto nariadeniu. Pokiaľ ide o hlavonožce, o ročnom rozdelení možností ich lovu medzi členské štáty od 1. augusta 1997 sa každý rok rozhodne do 30. júna podľa postupu ustanoveného v článku 18 nariadenia (EHS) č. 3760/92 [5].Ak členský štát podá v rybárskej kategórii žiadosti o licenciu na nižšiu tonáž, ako mu bola pridelená, ponúkne Komisia majiteľom lodí z iných členských štátov príležitosť podať žiadosti.Článok 31. Členské štáty:a) skontrolujú, či sa údaje uvedené v žiadostiach o licenciu ustanovených v dodatku 1 k prílohe 1 k dohode zhodujú s tými v Registri rybárskych plavidiel spoločenstva, ktorý bol ustanovený nariadením Komisie (ES) č. 109/94 [6], a oznámia Komisii akékoľvek zmeny v týchto údajoch v čase podania neskorších žiadostí.Podobne overia presnosť ostatných údajov potrebných na vystavenie licencií;b) odovzdajú Komisii žiadosti v súlade s článkom 3 ods. 1 nariadenia (ES) č. 3317/94 najneskôr dva pracovné dni pred termínom stanoveným v bode 2.1 kapitoly II prílohy I k dohode;c) poskytnú Komisii každý mesiac zoznam plavidiel, ktorých licencie boli pozastavené, spolu, podľa prístavu, s dátumom odovzdania licencie a dátumom jej obnovenia;d) doručia Komisii súbor inšpekčných správ uvedených v bode 2 kapitoly IV prílohy II k dohode. Zhrnutia musia opisovať vykonané inšpekcie, získané výsledky a prijaté opatrenia;e) každý mesiac Komisii doručia kópiu správ vedeckých pozorovateľov ustanovených v bode 14 kapitoly V prílohy II k dohode.Ihneď Komisii oznámia akékoľvek porušenia zistené na základe informácií obsiahnutých v týchto správach a prijaté opatrenia.Vložia vedecké údaje obsiahnuté v týchto správach do elektronickej databázy. Komisia musí mať do týchto databáz prístup;f) doručia Komisii a súčasne príslušným orgánom Mauritánie kópiu oznámenia o inšpekčných misiách plánovaných podľa bodu 4 kapitoly VI prílohy II k dohode a, ak je to relevantné, upozornenia o účasti pozorovateľa.Doručia Komisii kópiu správ pozorovateľov vymenovaných ich dozornými orgánmi podľa bodu 3 kapitoly VI prílohy II k dohode;g) prijmú ustanovenia potrebné na prijatie vhodných krokov a iniciujú správne konania podľa ustanovení v bode 15 kapitoly V prílohy II k dohode.Článok 4Predseda Rady v mene spoločenstva vydá oznámenie ustanovené v článku 16 dohody [7].Článok 5Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 24. februára 1997Za RadupredsedaH. Van Mierlo[1] Ú. v. ES C 380, 16.12.1996.[2] Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 2870/95 (Ú. v. ES L 301, 14.12.1995, s. 1).[3] Nariadenie Rady (ES) č. 3317/94 z 22. decembra 1994 ktorým sa ustanovujú všeobecné ustanovenia týkajúce sa povoľovania rybolovu vo vodách tretej krajiny na základe dohody o rybolove (Ú. v. ES L 350, 31.12.1994, s. 13).[4] Pokiaľ ide o znenie dohody, pozri Ú. v. ES L 334, 23.12.1996, s. 20.[5] Nariadenie Rady (EHS) č. 3760/92 z 2. decembra 1992, ktorým sa vytvára systém spoločenstva pre rybolov a akvakultúru (Ú. v. ES L 389, 31.12.1992, s. 1.). Nariadenie zmenené a doplnené Aktom o pristúpení z roku 1994.[6] Nariadenie Komisie (ES) č. 109/94 z 19. januára 1994 týkajúce sa Registra rybárskych lodí spoločenstva (Ú. v. ES L 19, 22.1.1994, s. 5.). Nariadenie zmenené a doplnené nariadením (ES) č. 493/96 (Ú. v. ES L 72, 21.3.1996, s. 12).[7] Dátum nadobudnutia účinnosti dohody uverejní v Úradnom Vestníku Európskych spoločenstiev Generálny sekretariát Rady.--------------------------------------------------PRÍPredbežné rozdelenie možností rybolovu medzi členské štátyTonáž/povolený počet lodíKategória rybolovu | Členský štát | |1. 8. 1996 do 31. 7. 1997 | 1. 8. 1997 do 31. 7. 1998 | 1. 8. 1998 do 31. 7. 1999 | 1. 8. 1999 do 31. 7. 2000 | 1. 8. 2000 do 31. 7. 2001 |Kôrovce iné ako raky (brutto registrovaná tonáž) | Španielsko | 4000 | 4000 | 4000 | 4000 | 4000 |Taliansko | 1000 | 1000 | 1000 | 1000 | 1000 |Portugalsko | 500 | 500 | 500 | 500 | 500 |Morská čierna šťuka (brutto registrovaná tonáž) | Španielsko | 8500 | 8500 | 8500 | 8500 | 8500 |Druhy žijúce na morskom dne iné ako čierna šťuka morská – vlečné siete (brutto registrovaná tonáž) | Španielsko | 5500 | 5500 | 5500 | 5500 | 5500 |Druhy žijúce na morskom dne iné ako čierna šťuka morská – iné zariadenia (brutto registrovaná tonáž) | Španielsko | 1200 | 1200 | 1200 | 1200 | 1200 |Portugalsko | 2000 | 2000 | 2000 | 2000 | 2000 |Francúzsko | 1000 | 1000 | 1000 | 1000 | 1000 |Hlavonožce (lode) | Španielsko | 22 | | | | |Taliansko | 3 | p.m. | p.m. | p.m. | p.m. |Raky (brutto registrovaná tonáž) | Portugalsko | 300 | 300 | 300 | 300 | 300 |Hladinné (pelagické) druhy (lode) | | 22 | 22 | 22 | 22 | 22 |Rybolovné siete na tuniaky (lode) | Španielsko | 22 | 22 | 22 | 22 | 22 |Francúzsko | 18 | 18 | 18 | 18 | 18 |Lode na tuniaky so sochormi a povrazmi a povrchové longlinery (lode) | Španielsko | 7 | 7 | 7 | 7 | 7 |Portugalsko | 3 | 3 | 3 | 3 | 3 |Francúzsko | 7 | 7 | 7 | 7 | 7 |--------------------------------------------------